Τα **Ανάκτορα Ψυχικού** είναι κτίριο στο Ψυχικό το οποίο αγοράστηκε το 1937 από τον Γεώργιο Β´, για να στεγάσει το μελλόνυμφο ζεύγος του διαδόχου του θρόνου Παύλου και της πριγκίπισσας Φρειδερίκης.Η κατασκευή της κατοικίας έγινε στις αρχές του 20ου αιώνα, από Ελληνοκύπριο επιχειρηματία και θεωρείται ένα από τα στολίδια της περιοχής.

Το κτίριο έχει εμβαδόν πάνω απί 1.200 τ.μ, έχει δύο ορόφους και αποτελείται από ένα κυρίως κτίσμα και δύο μικρότερα βοηθητικών χώρων. Σε αυτό το σπίτι γεννήθηκαν η πριγκίπισσα Σοφία στις 2 Νοεμβρίου 1938 και ο πρίγκιπας Κωνσταντίνος στις 2 Ιουνίου 1940. Από τον Απρίλιο του 1947, μετά τον θάνατο του βασιλιά Γεωργίου Β', ο ήδη βασιλιάς της Ελλάδας Παύλος Α' και η οικογένειά του έζησαν στο βασιλικό ανάκτορο της Αθήνας και στο Τατόι. Το 1962, και στα πρώτα χρόνια του γάμου τους, οι πρίγκιπες Σοφία και Χουάν Κάρλος ντε Μπορμπόν εγκαταστάθηκαν στο παλάτι για μερικές σεζόν. Μετά τον θάνατο του Παύλου, αποτέλεσε την κατοικία της βασιλομήτορος Φρειδερίκης και της κόρης της Ειρήνης. 

Με την κατάργηση της βασιλείας, με το δημοψήφισμα του 1974, το Ελληνικό Δημόσιο και συγκεκριμένα η Κτηματική Εταιρεία του Δημοσίου, αποφάσισε την εκποίησή του με πλειοδοτικό διαγωνισμό. Ο διαγωνισμός πραγματοποιήθηκε το 1987 με συμμετοχή, εκτός άλλων και του Ισπανικού Δημοσίου, αφού ήταν επιθυμία της βασίλισσας Σοφίας, να αποκτήσει το κτήριο. Συμμετοχή δήλωσε και η υπεράκτια εταιρεία συμφερόντων της οικογένειας του Λουκά Χατζηιωάννου, από την οποία και τελικά αγοράστηκε και το ακίνητο μεταβιβάστηκε σε αυτή, έναντι 316.000.000 δραχμών.

Ο νέος ιδιοκτήτης ανέθεσε το έργο για την αποκατάσταση του κτιρίου και την ανέγερση παραρκείμενων κτιρίων, όμως τοπικός σύλλογος του Ψυχικού κατέθεσε προσφυγή στα διοικητικά δικαστήρια κατά του έργου και οι εργασίες σταμάτησαν. Το 2012, όταν εκδόθηκε η άδεια οικοδομής που επέτρεπε και επεκτάσεις του ακινήτου, ο Λουκάς Χατζηιωάννου είχε φύγει από την ζωή και το οίκημα πέρασε στην ιδιοκτησία του γιου του Πόλυ. Ένα χρόνο μετά και για άλλη μια φορά, κατόπιν αιτήματος του τοπικού συλλόγου, το Διοικητικό Εφετείο Αθηνών διέκοψε ξανά τις εργασίες ώσπου, το 2020 με δικαστική απόφαση, ο ιδιοκτήτης κατάφερε να συνεχίσει το έργο ανακαινίζοντας το εσωτερικό του, διατηρώντας τις προσόψεις του και το κτίριο είναι ήδη ανακατασκευασμένο.

Πηγές
-----

1. ↑  «La familia de la Reina Sofía: la dinastía griega, la Casa de Hannover y los reales primos de Europa». Esfera de los Libros. ISBN 978-84-9734-195-0.  Unknown parameter `|fechaacceso=` ignored (`|access-date=` suggested) (βοήθεια); Unknown parameter `|página=` ignored (`|page=` suggested) (βοήθεια); Unknown parameter `|nombre=` ignored (`|first=` suggested) (βοήθεια); Unknown parameter `|apellidos=` ignored (βοήθεια); Unknown parameter `|ubicación=` ignored (`|location=` suggested) (βοήθεια); Unknown parameter `|año=` ignored (`|year=` suggested) (βοήθεια); Unknown parameter `|enlaceautor=` ignored (`|author-link=` suggested) (βοήθεια)
2. ↑   .  Missing or empty `|title=` (βοήθεια)
3. ↑  «La Reina»Απαιτείται δωρεάν εγγραφή. Plaza & Janés. ISBN 9788401375552.  Unknown parameter `|idioma=` ignored (`|language=` suggested) (βοήθεια); Unknown parameter `|nombre=` ignored (`|first=` suggested) (βοήθεια); Unknown parameter `|apellidos=` ignored (βοήθεια); Unknown parameter `|año=` ignored (`|year=` suggested) (βοήθεια); Unknown parameter `|enlaceautor=` ignored (`|author-link=` suggested) (βοήθεια)
4. ↑  «Πόλεμος για το ανάκτορο της Φρειδερίκης». Αρχειοθετήθηκε από το πρωτότυπο στις 4 Ιανουαρίου 2017. Ανακτήθηκε στις 30 Ιουνίου 2018.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Οκτωβρίου 2018. Ανακτήθηκε στις 25 Αυγούστου 2015.
6. ↑  «Νέα «πνοή» στο ανάκτορο του Ψυχικού θα δώσει ο εφοπλιστής Πόλυς Χατζηιωάννου». 19 Οκτωβρίου 2020.